Ehdotus neuvoston päätös EU-Meksiko-yhteisneuvostossa vahvistettavasta yhteisön kannasta, joka koskee yhteisneuvoston päätöksen N:o 2/2001 9 artiklan täytäntöönpanoa kehyksen luomiseksi vastavuoroista tunnustamista koskeville sopimuksille /* KOM/2007/0441 lopull. - ACC 2007/0015 */





[pic] | EUROOPAN YHTEISÖJEN KOMISSIO | Bryssel 24.7.2007 KOM(2007)441 lopullinen 2007/0155(ACC) Ehdotus NEUVOSTON PÄÄTÖS EU-Meksiko-yhteisneuvostossa vahvistettavasta yhteisön kannasta, joka koskee yhteisneuvoston päätöksen N:o 2/2001 9 artiklan täytäntöönpanoa kehyksen luomiseksi vastavuoroista tunnustamista koskeville sopimuksille (komission esittämä) PERUSTELUT EU:n ja Meksikon vapaakauppa-alue perustettiin EU-Meksiko-yhteisneuvoston päätöksillä. EU-Meksiko-yhteisneuvoston päätöksessä N:o 2/2001 säädetään sopimuspuolten välisen palvelukaupan vapauttamisesta GATS-sopimuksen V artiklan mukaisesti, ja sen 7, 9 ja 17 artikla sisältävät tarkastelulausekkeet. Neuvosto valtuutti 23. lokakuuta 2006 komission noudattamaan näitä tarkastelulausekkeita. Päätöksen N:o 2/2001 9 artiklaan sisältyvän tarkastelulausekkeen perusteella Meksikon kanssa käydyt neuvottelut johtivat sopimukseen luoda kehys vastavuoroista tunnustamista koskevien sopimusten neuvottelemiseksi. Tämän vuoksi komissio suosittelee, että neuvosto hyväksyy oheisen neuvoston päätöksen EU:n yhteiseksi kannaksi liitteenä olevaan ehdotukseen EU-Meksiko-yhteisneuvoston päätökseksi. 2007/0155(ACC) Ehdotus NEUVOSTON PÄÄTÖS EU-Meksiko-yhteisneuvostossa vahvistettavasta yhteisön kannasta, joka koskee yhteisneuvoston päätöksen N:o 2/2001 9 artiklan täytäntöönpanoa kehyksen luomiseksi vastavuoroista tunnustamista koskeville sopimuksille EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen[1], sekä katsoo seuraavaa: 1. EU:n ja Meksikon vapaakauppa-alue perustettiin EU-Meksiko-yhteisneuvoston päätöksillä. EU-Meksiko-yhteisneuvoston päätöksessä N:o 2/2001 säädetään sopimuspuolten välisen palvelukaupan vapauttamisesta GATS-sopimuksen V artiklan mukaisesti, ja sen 7, 9 ja 17 artikla sisältävät tarkastelulausekkeet. 2. Yhteisneuvoston päätöksen N:o 2/2001 9 artiklan mukaisesti yhteisneuvosto vahvistaa toimenpiteet, jotka ovat tarpeen vastavuoroista tunnustamista koskevien sopimusten neuvottelemiseksi. 3. Neuvosto valtuutti 23. lokakuuta 2006 komission noudattamaan yhteisneuvoston päätöksen N:o 2/2001 tarkastelulausekkeita. Päätöksen N:o 2/2001 9 artiklaan sisältyvän tarkastelulausekkeen perusteella Meksikon kanssa käydyt neuvottelut johtivat sopimukseen luoda kehys vastavuoroista tunnustamista koskevien sopimusten neuvottelemiseksi. 4. Sopimuspuolten ammattialajärjestöt voisivat antaa suosituksia vastavuoroista tunnustamista koskevien sopimusneuvottelujen tukemiseksi ja helpottamiseksi. Sopimuspuolten olisi arvioitava näiden suositusten johdonmukaisuutta suhteessa yleissopimukseen ja kyseisellä sopimuksella perustetun yhteisneuvoston päätöksiin. Tämän arvioinnin jälkeen sopimuspuolten toimivaltaiset viranomaiset voisivat käynnistää neuvottelut, ON PÄÄTTÄNYT SEURAAVAA: Ainoa artikla Hyväksytään liitteenä oleva päätösluonnos EU-Meksiko-yhteisneuvostossa vahvistettavaksi yhteisön kannaksi. Tehty Brysselissä … päivänä …kuuta …. Neuvoston puolesta Puheenjohtaja LIITE LUONNOS: EU-MEKSIKO-YHTEISNEUVOSTON PÄÄTÖS N:o .../… tehty […] päivänä […]kuuta […], 27 päivänä helmikuuta 2001 tehdyn yhteisneuvoston päätöksen N:o 2/2001 9 artiklan täytäntöönpanosta kehyksen luomiseksi vastavuoroista tunnustamista koskeville sopimuksille YHTEISNEUVOSTO, joka ottaa huomioon EU-Meksiko-yhteisneuvoston päätöksen N:o 2/2001 ja erityisesti sen 9 artiklan sekä Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevan sopimuksen, jäljempänä ’yleissopimus’, ja erityisesti sen 47 artiklan sekä katsoo seuraavaa: 5. Periaatteessa viimeistään kolmen vuoden kuluttua päätöksen N:o 2/2001 voimaantulosta yhteisneuvosto vahvistaa toimenpiteet, jotka ovat tarpeen vastavuoroista tunnustamista koskevien sopimusten neuvottelemiseksi. 6. Sopimuspuolten ammattialajärjestöt voisivat antaa suosituksia vastavuoroista tunnustamista koskevien sopimusneuvottelujen tukemiseksi ja helpottamiseksi. Sopimuspuolten olisi arvioitava näiden suositusten johdonmukaisuutta suhteessa yleissopimukseen ja kyseisellä sopimuksella perustetun yhteisneuvoston päätöksiin. Tämän arvioinnin jälkeen sopimuspuolten toimivaltaiset viranomaiset voisivat käynnistää neuvottelut. 7. Yleissopimuksen 48 artiklan 2 kohdan säännösten mukaisesti ammattialajärjestöjen suositukset arvioi sekakomitea, ON PÄÄTTÄNYT SEURAAVAA: 1 artikla 8. Sopimuspuolet rohkaisevat alueellaan toimivia ammattialajärjestöjä antamaan sekakomitealle vastavuoroista tunnustamista koskevia suosituksia, jotta palveluntarjoajat voisivat täyttää joko kokonaan tai osaksi perusteet, joita sopimuspuolet soveltavat palveluja ja erityisesti ammatinharjoittajien palveluja tarjoavien lupa- ja lisenssimenettelyihin, toimintaan ja todistuksiin. 9. Saatuaan edellä olevassa kohdassa tarkoitetut suositukset sekakomitea tarkastelee niitä voidakseen määrittää, ovatko ne johdonmukaisia suhteessa yleissopimukseen ja kyseisellä sopimuksella perustetun yhteisneuvoston päätöksiin. 10. Jos 2 kohdan menettelyn mukaisesti on todettu, että 1 kohdassa tarkoitetut suositukset ovat johdonmukaisia suhteessa yleissopimukseen ja yhteisneuvoston päätöksiin, ja toimivaltaiset viranomaiset katsovat, että sopimuspuolten asiaan liittyvät säädökset vastaavat toisiaan riittävästi, sopimuspuolet pyrkivät panemaan suositukset täytäntöön ja neuvottelevat kyseisten toimivaltaisten viranomaisten avulla vaatimusten, kelpoisuusehtojen, toimilupien ja muiden määräysten vastavuoroista tunnustamista koskevan sopimuksen. 11. Edellä olevassa 3 kohdassa tarkoitetut sopimukset tehdään yhteisesti sovitussa määräajassa yhteisneuvoston päätöksenä, joka voi kattaa muun muassa seuraavat seikat: a) kelpoisuusehtojen vastaavuus, mukaan luettuna koulutus, kokemus ja tutkinnot b) menettelysääntöjen ja eettisten normien vastaavuus c) ammatillinen kehitys ja aikuiskoulutus vastaavuuden ylläpitämiseksi d) paikallistuntemus, johon kuuluvat esim. paikallinen lainsäädäntö, kieli, maantieto ja ilmasto e) kuluttajansuojaa koskevien vaatimusten vastaavuus (esim. ammattivastuuvakuutus) f) lyhyen aikavälin väliaikaisten toimilupien erityiskohtelu. 2 artikla Tämä päätös tulee voimaan sen jälkeen, kun sopimuspuolet ovat ilmoittaneet kirjallisesti toisilleen tarvittavien oikeudellisten menettelyjen päätökseen saattamisesta. Voimaantulopäivä julkaistaan Euroopan unionin virallisessa lehdessä ja Meksikon yhdysvaltojen virallisessa lehdessä. Tehty Yhteisneuvoston puolesta Puheenjohtaja YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI Ehdotus neuvoston päätökseksi EU-Meksiko-yhteisneuvostossa vahvistettavasta yhteisön kannasta, joka koskee yhteisneuvoston päätöksen N:o 2/2001 9 artiklan täytäntöönpanoa kehyksen luomiseksi vastavuoroista tunnustamista koskeville sopimuksille 2. BUDJETTIKOHTA/-KOHDAT Luku ja momentti: Ei sovelleta Kyseiseksi vuodeksi budjetoitu määrä: Ei sovelleta 3. RAHOITUSVAIKUTUKSET x Ehdotuksella ei ole rahoitusvaikutuksia ( Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjettikohta | Tulot[2] | 12 kuukauden jakso, joka alkaa pp.kk.vvvv | [Vuosi n] | Momentti … | Vaikutukset omiin varoihin | Momentti … | Vaikutukset omiin varoihin | Toteutuksen jälkeen | [n+1] | [n+2] | [n+3] | [n+4] | [n+5] | Momentti … | Momentti … | 4. PETOSTENTORJUNTA Ei sovelleta 5. MUUT HUOMAUTUKSET Ei sovelleta [1] EUVL C [], [], s. []. [2] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.